ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
কেন্দ্র-রাজ্যের মধ্যে সহযোগিতা দৃঢ় করার মাধ্যমে রাজ্যস্তরে গবেষকদের উন্নয়ন ঘটানো সম্ভব বলে বিশেষজ্ঞরা মতপ্রকাশ করেছেন
নয়াদিল্লী, ২২ জানুয়ারি, ২০২১
বিজ্ঞান, প্রযুক্তি ও উদ্ভাবন নীতি র পঞ্চম জাতীয় আলোচনা চক্রে বিশেষজ্ঞরা কেন্দ্র-রাজ্য সহযোগিতা দৃঢ় করার উপর গুরুত্ব দিয়েছেন। এছাড়াও গবেষকদের মধ্যে রাজ্যস্তরে যোগাযোগ বৃদ্ধি এবং জাতীয় স্তরে পরিচিতির জন্য অনগ্রসর এলাকায় উৎকর্ষ কেন্দ্র গড়ে তোলা সহ বিভিন্ন বিষয় নিয়ে আলোচনা হয়েছে। এসটিআইপি সচিবালয়ের প্রধান ডঃ অখিলেশ গুপ্ত জানিয়েছেন, এই নীতির খসড়া তৈরি হওয়ার পর সরকারি প্রতিনিধিরা ছাড়াও উত্তর পূর্বাঞ্চলের শিক্ষা জগত এবং শিল্প জগতের প্রতিনিধিরা আজকের বৈঠকে বিভিন্ন গুরুত্বপূর্ণ পরামর্শ দিয়েছেন। নীতির খসড়া তৈরির ক্ষেত্রে কেন্দ্রের প্রধান বৈজ্ঞানিক উপদেষ্টা এবং বিজ্ঞান ও প্রযুক্তি দপ্তর সাহায্য করেছে। দেশ-বিদেশের ৪৩ হাজারেরও বেশি বিশেষজ্ঞের সঙ্গে ৩০০ দফা আলোচনা চালানো হয়েছে। এসটিআইপি ২০২০র ৩১ ডিসেম্বর সর্বসাধারণের জন্য প্রকাশ করা হয়েছে। তারপর এর খসড়াটি নিয়ে দু সপ্তাহ ধরে আলোচনা শুরু হয়েছে। এই আলোচনার মাধ্যমে বিভিন্ন পরামর্শ ও মতামত পাওয়া যাচ্ছে। আজকের অনুষ্ঠানে পৌরহিত্য করেছেন পাঞ্জাব বিশ্ববিদ্যালয়ের উপাচার্য অধ্যাপক রাজ কুমার। তিনি স্থানীয় জনসাধারণের চাহিদাগুলি বিবেচনা করার জন্য গুরুত্ব দেওয়ার পাশাপাশি শিল্প জগতের গবেষণা ও উন্নয়ন শাখার সম্পৃক্ত হওয়ার ওপর জোর দিয়েছেন। এসটিআইপি-র সচিবালয় এবং পাঞ্জাব বিশ্ববিদ্যালয়ের বিজ্ঞান ও প্রযুক্তি দপ্তরের নীতি নিয়ে গবেষণা শাখায় বিজ্ঞান, প্রযুক্তি, উদ্ভাবন নীতির খসড়ার বিষয়ে সর্বসাধারণের কাছ থেকে ৩১শে জানুয়ারির মধ্যে পরামর্শের আহ্বান জানানো হয়েছে। এই পরামর্শ পাঠানোর ই-মেল হল india-stip[at]gov[dot]in
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৮ কোটি ১৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ২৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৮ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৮ কোটি ৫৬ লক্ষ ৭৫ হাজার ৬৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ২৫ লক্ষ ২৯ হাজার ৯০১টি টিকার ডোজ হাতে রয়েছে।
CG/SS/SB
(Visitor Counter : 104
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বের জন্য প্রধানমন্ত্রীর একটি নতুন উদ্যোগ 'পিএম ডিভাইন' ঘোষণা করা হয়েছে; বরাদ্দ করা হয়েছে দেড় হাজার কোটি টাকা
নতুন দিল্লি, ১ ফেব্রুয়ারি, ২০২২
আজ সংসদে বাজেট পেশ করার সময় উত্তর-পূর্ব ভারতের জন্য একটি নতুন প্রকল্প প্রধানমন্ত্রীর উন্নয়ন উদ্যোগ 'পিএম ডিভাইন'-কর্মসূচির কথা কেন্দ্রীয় অর্থমন্ত্রী শ্রীমতি নির্মলা সীতারমণ ঘোষণা করেছেন।
অর্থমন্ত্রী বলেছেন যে 'প্রধানমন্ত্রী ডিভাইন' উত্তর-পূর্ব ভারতের মাধ্যমে বাস্তবায়িত করা হবে। নতুন এই প্রকল্পের জন্য প্রাথমিকভাবে দেড় হাজার কোটি টাকা বরাদ্দ করা হবে। এটি প্রধানমন্ত্রী গতিশক্তির চেতনায় এবং সামাজিক উন্নয়নের জন্য পরিকাঠামোগত সুযোগ-সুবিধার মাধ্যমে গৃহীত হবে। এই ধরনের প্রকল্প যুব ও মহিলাদের জন্য জীবিকা নির্বাহের ক্ষেত্রে সুযোগ সৃষ্টি হবে। যদিও এটি বিদ্যমান কেন্দ্র-রাজ্য প্রকল্পগুলির বিকল্প হবে না।
প্রাথমিকভাবে যেসব প্রকল্পের কথা বিবেচনা করা হয়েছে-
১) গুহাটিতে শিশু এবং বয়স্কদের জন্য হেমাটোলিম্ফয়েড ক্যান্সার ব্যবস্থাপনা।
বরাদ্দকৃত অর্থের পরিমাণ- ১২৯ কোটি টাকা।
২) নেকটার লাইভলিহুড ইমপ্রুভমেন্ট প্রজেক্ট।
বরাদ্দকৃত অর্থের পরিমাণ- ৬৭ কোটি টাকা।
৩) পূর্ব ভারতে বিজ্ঞানসম্মত জৈব কৃষি ক্ষেত্রে উন্নয়ন ব্যবস্থা।
বরাদ্দকৃত অর্থের পরিমাণ-৪৫ কোটি টাকা। ৪) আইজল বাইপাস নির্মাণ। বরাদ্দকৃত অর্থের পরিমাণ- ৫০০ কোটি টাকা।
৫) পশ্চিম সিকিমে যাত্রীবাহী রোপ ওয়ে নির্মাণ। বরাদ্দকৃত অর্থের পরিমাণ-৬৪ কোটি টাকা।
৬) সাউথ দক্ষিণ সিকিমের পরিবেশবান্ধব রোপ ওয়ে তৈরি। বরাদ্দকৃত অর্থের পরিমাণ-৫৮ কোটি টাকা।
৭) মিজোরামে রাস্তা নির্মাণ খাতে বরাদ্দ করা হয়েছে ১০০ কোটি টাকা।
এছাড়া অন্যান্য খাতের জন্য ৫৩৭ কোটি টাকা বরাদ্দ রাখা হয়েছে।
CG/ SB
(Visitor Counter : 131
বিদ্যুৎমন্ত্রক
রাষ্ট্রায়ত্ত পোসকো সংস্থায় কর্মরত মহিলা কর্মচারীদের অসাধারণ ভূমিকার স্বীকৃতিস্বরূপ সংস্থার পক্ষ থেকে নারী শক্তি ভিডিও প্রকাশ
নয়াদিল্লি, ২৮ আগস্ট, ২০২০
জাতীয় পাওয়ার গ্রিড অপারেটর এবং কেন্দ্রীয় শক্তি মন্ত্রকের অধীন রাষ্ট্রায়ত্ত সংস্থা পোসকো-তে কর্মরত মহিলা কর্মচারীদের অসামান্য ভূমিকার স্বীকৃতি ও তাঁদের প্রচেষ্টাকে যথাযথ সম্মান জানানো জন্য একটি ভিডিও প্রকাশ করা হয়েছে। সংস্থার কর্পোরেট সেন্টার কার্যালয়ের মানবসম্পদ বিষয়ক নির্দেশক শ্রীমতী মীনাক্ষী দাভার এই ভিডিওটি প্রকাশ করেন। এই উপলক্ষে পোসকো-র চেয়ারম্যান ও ম্যানেজিং ডায়রেক্টর শ্রী কে ভি এস বালা, সিস্টেম অপারেশন বিভাগের নির্দেশক শ্রী এস আর নরসিংহন, মার্কেট অপারেশন বিভাগের নির্দেশক শ্রী এস এস বারপান্ডা, অর্থ বিভাগের নির্দেশক শ্রী আর কে শ্রীবাস্তব প্রমুখ উপস্থিত ছিলেন।
এই উপলক্ষে মীনাক্ষী দাভার বলেন, নারী শক্তি কিভাবে মিশ্র লিঙ্গ দলগুলিতে আরও স্পষ্ট প্রভাব ফেলতে পারে তা আজ নির্ধারণ করার সমস্ত চ্যালেঞ্জের মুখোমুখি হয়েছে নারীরা। পোসকো, মহিলাদের এই উদ্দেশ্যগুলি অর্জনের সুযোগ করে দেয়। প্রচলিত ধ্যান-ধারণাকে চ্যালেঞ্জ জানাতে, সমাজের সর্বক্ষেত্রে মহিলাদের অনুপ্রাণিত করতে উৎসাহিত করে ও সেইসঙ্গে নিজেদের প্রচেষ্টা ও ধ্যান-ধারণাগুলিকে কার্যকর করে তা থেকে উপযুক্ত পরিণাম পাওয়ার ক্ষেত্রেও মহিলারা অন্যদের উৎসাহিত করে থাকেন।
পোসকো সংস্থায় কর্মরত মহিলারা তাঁদের কর্মকাণ্ড ও নেতৃত্বদানের মাধ্যমে নারী শক্তির বিভিন্ন দিকগুলি তুলে ধরার কাজ করে চলেছেন। শ্রী দাভার বলেন, এই সংস্থায় মহিলারা যে অবদান রেখেছেন তার জন্য সকলকে অভিনন্দন জানাই।
এই ভিডিও প্রকাশ অনুষ্ঠানে এসআরএলডিসি-র সিনিয়র জেনারেল ম্যানেজার শ্রী পি কালানিথি রাষ্ট্রায়ত্ত পোসকো-র গুরুত্বপূর্ণ ভূমিকার কথা উল্লেখ করে বলেন, জ্ঞান-ভিত্তিক এই প্রতিষ্ঠানটি বিভিন্ন ধরনের চ্যালেঞ্জের মোকাবিলায় মহিলাদের উৎসাহিত করে চলেছে। ব্যক্তিগত ও পেশাদারী - উভয় দিক থেকেই পোসকো মহিলাদের সার্বিক কল্যাণের বিষয়টি সুনিশ্চিত করেছে।
রাষ্ট্রায়ত্ত পোসকো-র প্রতিষ্ঠানিক কাজকর্মে মহিলারা গুরুত্বপূর্ণ ভূমিকা পালন করেন। সংস্থার পরিচালন কর্তৃপক্ষ মহিলা কর্মচারীদের পেশাগত দিক থেকে উন্নয়ন, কর্মজীবন ও দৈনন্দিন কাজকর্মের মধ্যে সামঞ্জস্য, জ্ঞানের আদান-প্রদান এবং পরস্পরের অভিজ্ঞতা থেকে শিক্ষা নেওয়ার মতো ব্যাপারে তাঁদের সুযোগ করে দেয়।
রাষ্ট্রায়ত্ত পোসকো-র এই ভিডিওটি নিম্নলিখিত লিঙ্কে ক্লিক করে দেখা যেতে পারে :
https://posoco.in/video-gallery/.
পাওয়ার সিস্টেম অপারেশন কর্পোরেশন বা পোসকো কেন্দ্রীয় সরকারের পূর্ণ মালিকানাধীন শক্তি মন্ত্রকের অধীনস্ত একটি রাষ্ট্রায়ত্ত সংস্থা। পাওয়ার গ্রিড কর্পোরেশন অফ ইন্ডিয়া লিমিটেডের বিদ্যুৎ পরিচালনা সংক্রান্ত কাজকর্মগুলি সুষ্ঠুভাবে সম্পন্ন করার জন্য ২০০৯-এর মার্চ মাসে রাষ্ট্রায়ত্ত এই সংস্থাটি গঠন করা হয়।
(CG/BD/DM
নারীওশিশুবিকাশমন্ত্রক
অভ্যন্তরীণ কমিটি গঠন
নয়াদিল্লি, ১২ ডিসেম্বর, ২০১৯
কর্মক্ষেত্রে মহিলাদের যৌন নির্যাতন প্রতিরোধ আইন অনুযায়ী সরকারি, আংশিক সরকারি বা পূর্ণ আর্থিক সাহায্যপ্রাপ্ত অথবা পরোক্ষভাবে সরকারি আর্থিক সাহায্যপ্রাপ্ত সব ধরণের প্রতিষ্ঠানে যেখানে ১০ জনের বেশি কর্মী কাজ করেন, সেই সমসমস্ত কর্মক্ষেত্রে যৌন নির্যাতনের অভিযোগ গ্রহণ করার জন্য অভ্যন্তরীণ অভিযোগ কমিটি গঠন বাধ্যতামূলক।
অভ্যন্তরীণ কমিটিতে দাখিল হওয়া অভিযোগ সংক্রান্ত তথ্য সংগ্রহ করার মতো কোনও কেন্দ্রীয় ব্যবস্হা নেই।
তবে, ভারত সরকারের নারী ও শিশু উন্নয়ন মন্ত্রক সেক্সুয়্যাল হ্যারাসমেন্ট ইলেকট্রনিক-বক্স নামে অনলাইন অভিযোগ ব্যবস্হাপনা পদ্ধতি তৈরি করেছে, যেখানে কর্মক্ষেত্রে যৌন নির্যাতনের ব্যাপারে মহিলারা অভিযোগ দায়ের করতে পারবেন। এ পর্যন্ত এতে ৭৫০টি অভিযোগ জমা পড়েছে যার মধ্যে ২২৭টি অভিযোগ বিভিন্ন কেন্দ্রীয় মন্ত্রকের।
SSS/AP/NS
(Visitor Counter : 36
প্রধানমন্ত্রীরদপ্তর
প্রধানমন্ত্রী আগামী ১৩ আগস্ট গুজরাটে বিনিয়োগকারী সম্মেলনে ভাষণ দেবেন
নতুন দিল্লি,১১আগস্ট,২০২১
প্রধানমন্ত্রী শ্রী নরেন্দ্র মোদী আগামী ১৩ আগস্ট সকাল ১১টায় ভিডিও কনফারেন্সের মাধ্যমে গুজরাটে বিনিয়োগকারী সম্মেলনে ভাষণ দেবেন।যানবাহন স্ক্র্যাপিং নীতির আওতায় যানবাহন স্ক্র্যাপিং পরিকাঠামো গড়ে তোলার জন্য বিনিয়োগকারীদের আহ্বান জানাতে এই সম্মেলনের আয়োজন করা হয়েছে।
সড়ক পরিবহন ও মহাসড়ক মন্ত্রক এবং গুজরাট সরকার এই সম্মেলনের আয়োজন করেছে। এটি গুজরাটের গান্ধীনগরে অনুষ্ঠিত হবে এবং এতে সম্ভাব্য বিনিয়োগকারী, শিল্প বিশেষজ্ঞ ও কেন্দ্রীয় এবং রাজ্য সরকারের সংশ্লিষ্ট মন্ত্রক অংশ নেবে।
অনুষ্ঠানে কেন্দ্রীয় সড়ক পরিবহণ ও মহাসড়ক মন্ত্রী এবং গুজরাটের মুখ্যমন্ত্রীও উপস্থিত থাকবেন।
যানবাহন স্ক্র্যাপিং নীতি সম্পর্কে::
যানবাহন স্ক্র্যাপিং নীতির উদ্দেশ্য হল পরিবেশ বান্ধব এবং নিরাপদ উপায়ে অযোগ্য ও দূষিত যানবাহনকে পর্যায়ক্রমে বন্ধ করার জন্য একটি ইকো-ব্যবস্থাপনা তৈরি করা। সারা দেশে স্বয়ংক্রিয় পরীক্ষা কেন্দ্র এবং নিবন্ধিত যানবাহন স্ক্র্যাপিং সুবিধার জন্য স্ক্র্যাপিং পরিকাঠামো তৈরিতে বিশেষ সাহায্য করবে এই নীতি।
CG/SS
(
প্রধানমন্ত্রীরদপ্তর
মুখ্যমন্ত্রী হিসেবে শপথ নেওয়ায় শ্রীমতী মমতা ব্যানার্জিকে প্রধানমন্ত্রীর অভিনন্দন
নতুনদিল্লি, ৫ই মে, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গের মুখ্যমন্ত্রী হিসেবে শপথ নেওয়ায় শ্রীমতী মমতা ব্যানার্জিকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, পশ্চিমবঙ্গের মুখ্যমন্ত্রী হিসেবে শপথ নেওয়ায় মমতা দিদিকে @MamataOfficial অভিনন্দন জানাই।
SC/CG
(
প্রধানমন্ত্রীরদপ্তর
শ্রী রামস্বরূপ শর্মার প্রয়াণে প্রধানমন্ত্রীর শোক প্রকাশ
নয়াদিল্লি, ১৭ মার্চ, ২০২১
শ্রী রামস্বরূপ শর্মার প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইটি প্রধানমন্ত্রী বলেছেন, “শ্রী রামস্বরূপ শর্মা ছিলেন এক সমর্পিত জননেতা যিনি সর্বদাই মানুষের সমস্যার সমাধানে নিবেদিত ছিলেন। তিনি সমাজের সার্বিক কল্যাণে নিরন্তর কাজ করেছেন। তাঁর অকাল ও দুর্ভাগ্যজনক প্রয়াণে ব্যথিত। তাঁর পরিবার ও অনুগামীদের দুঃখের এই সময়ে আমার সমবেদনা জানাই। ওম শান্তি।”
অর্থমন্ত্রক
সরকার এয়ার ইন্ডিয়ার বিলগ্নীকরণে অনুমোদন দিয়েছে
এয়ার ইন্ডিয়ার জন্য টাটা সন্স এর এপিভি – ট্যালেস প্রাইভেট লিমিটেড বরাত পেয়েছে
নতুন দিল্লি, ৮ অক্টোবর, ২০২১
এয়ার ইন্ডিয়ার জন্য অর্থনৈতিক বিষয়ক ক্যাবিনেট কমিটি মেসার্স টাটা সন্স প্রাইভেট লিমিটেডের অধীনস্থ সংস্থা মেসার্স ট্যালেস প্রাইভেট লিমিটেডকে ১০০ শতাংশ বরাত দিয়েছে। এর সঙ্গে এআইএক্সএল এবং এআইএসএটিএস –এর শেয়ারও এই সংস্থা পাবে। মেসার্স ট্যালেস প্রাইভেট লিমিটেড সর্বোচ্চ দরপত্র দিয়েছে। মন্ত্রিসভার বিশেষ কমিটির সদস্যরা হলেন, কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ, অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ, কেন্দ্রীয় শিল্প ও বাণিজ্য মন্ত্রী শ্রী পিযুষ গোয়েল ও অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া। ট্যালেস প্রাইভেট লিমিটেড ১৮ হাজার কোটি টাকার দরপত্র জমা দিয়েছিল, যা সর্বোচ্চ। এর ফলে যে লেনদেন হবে, সেখানে অবশ্য এয়ার ইন্ডিয়ার ১৪,৭১৮ কোটি টাকার জমি ও বাড়ির মতো সম্পত্তি অন্তর্ভুক্ত হবে না।
এয়ার ইন্ডিয়ার বিলগ্নীকরণের পদ্ধতি ২০১৭র জুন মাসে শুরু হয়েছিল। সেই সময় কেন্দ্রীয় মন্ত্রিসভার কমিটি নীতিগতভাবে এই প্রস্তাবে অনুমোদন দেয়। প্রথম দফায় উৎসাহী দরপত্র যথাযথ জমা পড়েনি, তাই ২০২০র ২৭শে জানুয়ারী আরেকবার দরপত্রের আহ্বান করা হয়। এখানে প্রাথমিক তথ্যাদি সংক্রান্ত বোঝাপড়া এবং আগ্রহ প্রকাশের জন্য অনুরোধ জমা পড়ে। ২০২০র জানুয়ারীতে এই প্রক্রিয়া শুরু হওয়ার সময় এয়ার ইন্ডিয়ার ঋণ নবগঠিত এয়ার ইন্ডিয়া অ্যাসেট হোল্ডিং লিমিটেডকে হস্তান্তরিত করা হয়। কোভিড – ১৯ মহামারীর কারণে দরপত্র জমা দেওয়ার সময়সীমা বাড়ানো হয়। অতিরিক্ত ঋণের বোঝা ক্রমশ বাড়তে থাকায় ২০২০র অক্টোবরে দরপত্র আহ্বানের প্রক্রিয়ায় সামান্য পরিবর্তন করা হয়। সেই সময়ে যারা দরপত্র জমা দিচ্ছেন, তাদের আগের মতো নির্দিষ্ট ঋণ এবং ১৫ শতাংশ নগদের মূল্যায়ন করে তার ইক্যুইটি নির্ধারণ করা হয়। উভয় ক্ষেত্রেই জমি, বাড়ি ইত্যাদি যেগুলিকে নন-কোর-অ্যাসেট বলে বিবেচনা করা হয়, সেগুলিকেও এয়ার ইন্ডিয়ার অ্যাসেট হোল্ডিং লিমিটেডকে হস্তান্তর করার সিদ্ধান্ত নেওয়া হয়।
২০২০র ডিসেম্বরে ৭টি দরপত্র জমা পড়েছিল। এদের মধ্যে ৫টি সংস্থার দরপত্র ন্যূনতম চাহিদা না মেটায় বাতিল করা হয়। ২০২১ এর ৩০শে মার্চ এসংক্রান্ত প্রস্তাব এবং ক্রয় সংক্রান্ত চুক্তি প্রকাশ করে। এয়ার ইন্ডিয়া ভার্চুয়াল পদ্ধতিতে বিভিন্ন তথ্য স্পষ্টিকরণ করে। সংস্থার কাছে দুটি মুখবন্ধ খামে দরপত্র জমা পড়ে। দরপত্র খোলার পরে দেখা যায় দুটি সংস্থার দরপত্র বিবেচনা করা সম্ভব। এগুলি হল, মেসার্স টাটা সন্স প্রাইভেট লিমিটেডের মেসার্ট ট্যালেস প্রাইভেট লিমিটেড । অন্য সংস্থাটি হল অজয় সিং এর। এই সংস্থা ১৫ হাজার কোটি টাকার দরপত্র জমা দেয়। দুটি সংস্থারই দরপত্রের ভিত্তির উপর বিবেচনা করে সিদ্ধান্ত নেওয়া হয়। পুরো প্রক্রিয়াটি অত্যন্ত স্বচ্ছভাবে সম্পন্ন করা হয়েছে। এর পর ইচ্ছাপত্র প্রকাশ করা হবে এবং পরবর্তী পদক্ষেপ হিসেবে শেয়ার কেনা - বেচার চুক্তি স্বাক্ষরিত হবে। আশা করা যায় আগামী ডিসেম্বরের মধ্যে পুরো প্রক্রিয়াটি সম্পন্ন হবে।
CG/CB/SFS
(Visitor Counter : 191
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৭২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২০ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৭২ লক্ষ ৮৫ হাজার ৯১০টি টিকার ডোজ হাতে রয়েছে।
CG/BD/SB
(Visitor Counter : 92
প্রধানমন্ত্রীরদপ্তর
লালা লাজপত রাইয়ের জন্মদিনে প্রধানমন্ত্রীর শ্রদ্ধা নিবেদন
নতুন দিল্লি, ২৮ জানুয়ারি, ২০২২
প্রধানমন্ত্রী শ্রী নরেন্দ্র মোদী লালা লাজপত রাইয়ের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ পাঞ্জাব কেশরী লালা লাজপত রাইকে তাঁর জন্মদিনে বিনম্র শ্রদ্ধা জানাই। স্বাধীনতা আন্দোলনে তাঁর সাহস, বিপ্লবী মনোভাব ও দেশের জন্য নিজেকে উৎসর্গ করার ঘটনা দেশবাসী সর্বদা মনে রাখবে।“
CG/CB/SKD/
(
অর্থমন্ত্রক
প্রথম ভারত-ব্রিটেন আর্থিক বাজার বিষয়ক মত বিনিময়ের যৌথ বিবৃতি
নতুন দিল্লি, ০৯ জুলাই, ২০২১
ভারত এবং ব্রিটেন যৌথভাবে বৃহস্পতিবার সন্ধ্যায় প্রথম “ভারত-ব্রিটেন আর্থিক বাজার বিষয়ক মত বিনিময়”-এর ওপর এক ভার্চুয়াল বার্তালাপের আয়োজন করে। আর্থিক ক্ষেত্রে দ্বিপাক্ষিক সম্পর্ককে আরও জোরদার করে তোলার জন্য ২০২০ সালের অক্টোবরে দশম অর্থনৈতিক ও আর্থিক সংলাপ -তে এই মত বিনিময়ের বিষয়টি তুলে ধরা হয়।সম্প্রতি দুই দেশের প্রধানমন্ত্রীর বৈঠকে ২০৩০ সালের মধ্যে উভয় দেশের আর্থিক সহযোগিতার বৃদ্ধির বিষয়ে একটি পথ নির্দেশিকা তৈরি করার ওপর আলোচনা হয়। ভারত এবং ব্রিটেনের মধ্যে আর্থিক পরিষেবা ক্ষেত্রকে জোরদার করে তোলার একাধিক সুযোগ সুবিধা রয়েছে।
এদিনের এই মত বিনিময়ে ভারতীয় রিজার্ভ ব্যাঙ্ক, এসইবিআই – সেবি, দেশের বিমা নিয়ন্ত্রক ও উন্নয়ন সংস্থা সহ অর্থ মন্ত্রকের শীর্ষ আধিকারিকেরা ভারতের হয়ে প্রতিনিধিত্ব করেন। এই মত বিনিময়ে মূলত – ভারতের জনকল্যাণমূলক আন্তর্জাতিক আর্থিক কেন্দ্র হিসেবে গুজরাট আন্তর্জাতিক আর্থিক টেক -শহর, ব্যাঙ্কিং এবং নগদ প্রদান, বিমা, মূলধনী বাজার – এই চারটি বিষয়ের ওপর ভিত্তি করে আলোচনা চালানো হয়। বৈঠকে ভারত এবং ব্রিটেনের প্রতিনিধিরা “ গুজরাট আন্তর্জাতিক আর্থিক টেক - শহর”-এ উভয় দেশের কৌশলগত অংশীদারিত্ব বিষয় নিয়ে আলোচনা করেন । এমনকি ব্যাঙ্কিং ক্ষেত্রের সাইবার সুরক্ষার বিষয় নিয়েও আলোকপাত করা হয়। উভয় দেশের প্রতিনিধি কোভিড-১৯ অতিমারী পরিস্থিতিতে ব্যাঙ্কিং ক্ষেত্র যেভাবে কাজ করেছে তার জন্য উচ্ছ্বসিত প্রশংসা ব্যক্ত করেন। ভারত এবং ব্রিটেনের আর্থিক অংশীদারিত্ব ক্ষেত্রে উল্লেখযোগ্য অগ্রগতি বৃদ্ধি পেয়েছে বলেও এদিনের আলোচনায় উপস্থিত প্রতিনিধিরা মত ব্যক্ত করেন। ভারতীয় প্রতিনিধিরা দেশে ক্রমবর্ধমান বাজার বৃদ্ধি, পরিকাঠামোগত উন্নয়ন, সুস্থায়ী জ্বালানির চাহিদা বৃদ্ধি ইত্যাদি বিষয়ে একাধিক বক্তব্য তুলে ধরেন।
CG/SS/SKD
(Visitor Counter : 107
পরিবেশওঅরণ্যমন্ত্রক
সৈকতে স্বচ্ছতা অভিযান
নতুন দিল্লি, ১০ ফেব্রুয়ারি, ২০২২
কেন্দ্রীয় পরিবেশ বন ও জলবায়ু পরিবর্তন মন্ত্রক ২০১৯ সালে ১১ থেকে ১৭-ই নভেম্বর পর্যন্ত গুজরাট, দাদরা-নগরহাভেলি, দমন ও দিউ, মহারাষ্ট্র ও গোয়া সহ ১০টি উপকূলীয় রাজ্য/কেন্দ্রশাসিত অঞ্চলের ৫০টি সমুদ্র সৈকতে ‘স্বচ্ছ-নির্মল তট অভিযান’ নামে একটি সৈকত পরিচ্ছন্নতা তথা সচেতনতা অভিযানের আয়োজন করে ।
গুজরাটের শিবরাজপুর, দিউ-এর ঘোঘা, কর্নাটকের কাসারকোড ও পাদুবিদ্রি, কেরলের কাপ্পাদ, অন্ধ্রপ্রদেশের রুশিকোন্ডা, ওড়িশার গ্লোডেন, আন্দামান ও নিকোবরের রাধানগর এবং পুদুচেরির ইডেন ব্লুফ্ল্যাগ সৈকতে ২০২১ সালের অক্টোবরে ৭৫-তম আজাদি-কা অমৃত মহোৎসবের আইকনিক সপ্তাহ উদযাপন অনুষ্ঠানের আয়োজন করা হয় ।
ছাত্রছাত্রী, জনপ্রতিনিধি, আধিকারিক, সুশীল সমাজের ব্যক্তি সহ সাধারণ মানুষ স্বেচ্ছায় এই স্বচ্ছতা অভিযানে অংশগ্রহণ করেন । উপকূলীয় সম্পদ ও সামুদ্রিক বাস্তুতন্ত্রের সুরক্ষা ও সংরক্ষণে গুরুত্বপূর্ণ ক্যুইজ প্রতিযোগিতার আয়োজন করা হয় । সৈকতে পরিচ্ছন্নতা বজায় রাখা সংশ্লিষ্ট রাজ্য/কেন্দ্রশাসিত অঞ্চলের সরকার এবং স্থানীয় কর্তৃপক্ষের দায়িত্ব । মন্ত্রকের উদ্যোগে সৈকত পরিবেশ ও নান্দনিক ব্যবস্থাপনা পরিষেবা কর্মসূচির আওতায় সৈকতে দূষণ প্রতিরোধ, সৌন্দর্যায়ন, নিরাপত্তা ও নজরদারি বিষয়ে সচেতনতামূলক কর্মসূচি বাস্তবায়িত করা হয়েছে । নিরাপত্তা ও পরিবেশগত ভাবে সুস্থায়ী পরিকাঠামো, স্নানের উপযোগী জলের গুণমান বজায় রাখা, উন্নতমানের পরিষেবা ব্যবস্থাপনা সহ সেরা আন্তর্জাতিক মানের সমুদ্র সৈকত গড়ে তোলার উদ্যোগ নেওয়া হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন পরিবেশ বন ও জলবায়ু পরিবর্তন দফতরের প্রতিমন্ত্রী শ্রী অশ্বিনী কুমার চৌবে ।
CG/SS/RAB
(Visitor Counter : 72
প্রধানমন্ত্রীরদপ্তর
প্রধানমন্ত্রী আগামীকাল আগ্রায় সফর করবেন এবং ২৯৮০ কোটি টাকা মূল্যের একাধিক প্রকল্পের উদ্বোধন করবেন
সুনিশ্চিতভাবে জল সরবরাহের জন্য গঙ্গাজল প্রকল্পের উদ্বোধন করবেন প্রধানমন্ত্রী
আগ্রায় একটি জনসভায় প্রধানমন্ত্রী ভাষণ দেবেন
নয়াদিল্লি, ০৮ জানুয়ারী, ২০১৯
প্রধানমন্ত্রী শ্রী নরেন্দ্র মোদী আগামীকাল  উত্তরপ্রদেশের আগ্রায় সফর করবেন। সেখানে গঙ্গাজল প্রকল্প সহ একাধিক উন্নয়নমূলক প্রকল্পের উদ্বোধন করবেন তিনি। আগ্রা স্মার্ট সিটির সুসংবদ্ধ কমান্ড ও কন্ট্রোল সেন্টারের ভিত্তিপ্রস্তর স্হাপন, এসএন মেডিকেল কলেজের উন্নয়ন ইত্যাদিও তাঁর সফরসূচির মধ্যে রয়েছে।
গঙ্গাজল কর্মসূচিটি জন্য ২৮৮০ কোটি টাকার প্রকল্প তহবিল ধার্য হয়েছে। এই প্রকল্প আগ্রার জল সরবরাহ ব্যবস্হাকে আরো ভালো ও সুনিশ্চিত করে তুলবে। এরফলে শহরের বাসিন্দা ও পর্যটকরাও উপকৃত হবেন।
আগ্রার এসএন মেডিকেল কলেজে উন্নয়নমূলক কাজের জন্য ২০০ কোটি টাকার প্রকল্প তহবিল ব্যয় করা হবে। এরমধ্যে মহিলাদের জন্য এই হাসপাতালের মধ্যে একটি ১০০ শয্যার মাতৃত্বকালীন বিভাগ স্হাপন করা হবে। এই কাজ সমাজের দুস্হ শ্রেণীর মহিলাদের ভালো স্বাস্হ্য পরিষেবা ও মাতৃত্বকালীন সেবা-শুশ্রুষা প্রদান করতে সাহায্য করবে। আগ্রা স্মার্ট সিটির সুসংবদ্ধ কমান্ড ও কন্ট্রোল সেন্টার নির্মাণের জন্য ২৮৫ কোটি টাকা ব্যয় করা হবে। এটি আগ্রাকে একটি আধুনিক বিশ্বমানের স্মার্ট সিটি হিসাবে গড়ে তুলতে, প্রথম সারির পর্যটন গন্তব্যস্হল হিসাবে নিজের স্হান বজায় রাখতে সাহায্য করবে।
প্রধানমন্ত্রী আগ্রার কোঠি মীনা বাজারে একটি জনসভায় ভাষণও দেবেন।
এই নিয়ে প্রধানমন্ত্রী আগ্রায় দ্বিতীয়বার সফর করবেন। ইতিপূর্বে ২০ নভেম্বর ২০১৬ তারিখে প্রধানমন্ত্রী আগ্রা সফরকালে তিনি প্রধানমন্ত্রী আবাস যোজনা -এর সূচনা করেছিলেন। এই প্রকল্পের আওতায় আজ পর্যন্ত ৬৫ লক্ষ আবাসন নির্মিত হয়েছে, যার মধ্যে ৯.২ লক্ষ আবাসন উত্তরপ্রদেশে হয়েছে। তিনি সেইসময় রেল পরিকাঠামো ও কিছু আঞ্চলিক পরিষেবার উদ্বোধনও করেছিলেন।
CG/SC/NS
(Visitor Counter : 84
অর্থমন্ত্রক
সরকারি শেয়ার বিক্রয়ের জন্য নিলাম
নয়াদিল্লি, ২১ মে, ২০১৯
ভারত সরকার, নিলামের মাধ্যমে ‘সরকারি শেয়ার ২০২৪ – এর ৭.৩২ শতাংশ’ বিক্রয়ের জন্য বিজ্ঞপ্তি জারি করেছে। মূল্য-ভিত্তিক নিলামের মাধ্যমে ৫ হাজার কোটি টাকা মূল্যের এই ধরণের শেয়ার বিক্রি করা হবে। এছাড়া, ৬ হাজার কোটি টাকা মূল্যের ‘সরকারি শেয়ার ২০২৯ – এর ৭.২৬ শতাংশ’ও নিলামের মাধ্যমে বিক্রি করা হবে। ২ হাজার কোটি টাকা মূল্যের ‘সরকারি শেয়ার ২০৪৩ – এর ৭.৬৯ শতাংশ’ও বিক্রি করা হবে। ৪ হাজার কোটি টাকার সমমূল্যের, ‘২০৪৯ সাল পর্যন্ত মেয়াদী শেয়ারের ৭.৭২ শতাংশ’ও নিলামের মাধ্যমে বিক্রি করা হবে। তবে, সব মিলিয়ে শেয়ার মূল্যের সর্বোচ্চ সীমা থাকবে ১৭ হাজার কোটি টাকা। এইসব শেয়ার – সিকিউরিটির যে কোনও একটি অথবা একাধিকের জন্য ১ হাজার কোটি টাকা পর্যন্ত অতিরিক্ত শেয়ার সংরক্ষিত রাখার বিষয়ে সিদ্ধান্ত নেওয়ার অধিকার ভারত সরকারের হাতে থাকবে। ২৪শে মে, রিজার্ভ ব্যাঙ্কের মুম্বাই অফিসের উদ্যোগে এই নিলাম পরিচালিত হবে।
সরকারি শেয়ার বা সিকিউরিটি নিলামের সাধারণ কর্মসূচির নিয়ম অনুসারে যোগ্য ব্যক্তি বা সংস্থাকে সর্বোচ্চ ৫ শতাংশ পর্যন্ত শেয়ার বিক্রি করা হবে। ২৪শে মে, রিজার্ভ ব্যাঙ্কের ‘ই-কুবের’ ব্যবস্থার মাধ্যমে প্রতিযোগিতামূলক এবং সাধারণ নিলামের দর বৈদ্যুতিনভাবে দেওয়া যাবে। ২৪ তারিখ এই নিলামের ফল ঘোষণা করা হবে এবং ২৭শে মে সফল শেয়ার-ক্রেতাদের টাকা জমা দিতে হবে।
CG/PB/SB
(Visitor Counter : 73
রেলমন্ত্রক
১৬ তম ইউনিয়ন অফ ইন্টারন্যাশনাল রেলওয়ের বিশ্ব নিরাপত্তা সম্মেলন ভার্চুয়াল মাধ্যমে আয়োজিত হয়েছে
নতুন দিল্লি, ১০ ডিসেম্বর, ২০২১
১৬ তম ইউনিয়ন অফ ইন্টারন্যাশনাল রেলওয়ে -র বিশ্ব নিরাপত্তা শীর্ষ সম্মেলন শেষ হয়েছে বৃহস্পতিবার । এবারের এই সম্মেলনে রেল পরিচালনায় নিরাপত্তার ক্ষেত্রে উদ্ভূত সমস্যার বিষয় নিয়ে আলোচনা হয়। দুদিনের এই সম্মেলনে ভারত, রাশিয়া, জার্মানি, ফ্রান্স, জাপান, দক্ষিণ আফ্রিকা, পোল্যান্ড, স্লোভাকিয়া, আয়ারল্যান্ড এবং ইউরোপের একাধিক দেশের নামী সংস্থার প্রতিনিধিরা আলোচনায় অংশ নেন।
সম্মেলনে ইউআইসি নিরাপত্তা ক্ষেত্রের চেয়ারম্যান মিঃ পিওটর কুর্জ স্বাগত ভাষণ দেন। পরে ভাষণে সংস্থার ভাইস চেয়ারম্যান ভারতের আরপিএফ-এর মহানির্দেশক সঞ্জয় চান্দর রেল নিরাপত্তা কর্মীদের আচরণগত, মানসিক এবং প্রেরণামূলক প্রশিক্ষণ প্রদানের ওপর জোর দেন। অংশগ্রহণকারী দেশগুলির রেল পরিচালনায় নিরাপত্তার ক্ষেত্রে অভিজ্ঞতা কথা ভাগ করে নেওয়ার আহ্বান জানান তিনি। পাশাপাশি রেল ক্ষত্রে পরিকাঠামোগত সংস্কার, ট্রেন পরিচালনা, যাত্রী পরিষেবা পৌঁছে দেওয়া ইত্যাদি ক্ষেত্রে প্রয়োজনীয়তা পূরণের ওপরেও বিশেষ আলোকপাত করেন তিনি। পরিবর্তিত পরিস্থিতিতে সাইবার হামলার মতো নতুন সমস্যা মোকাবিলা করার জন্য সকলকে প্রস্তুত থাকতেও সতর্ক করে দেন শ্রী চান্দর।
সম্মেলনে ভারতের আরপিএফ-এর আধিকারিক বি ভেঙ্কটেশ্বর রাও সাইবার অপরাধ, প্রাকৃতিক দুর্যোগের মতো উদ্ভূত সমস্যা মোকাবিলায় প্রযুক্তির গুরুত্বপূর্ণ ভূমিকার কথা তুলে ধরেন। উল্লেখ্য, ইউআইসি-এর ৫টি মহাদেশ জুড়ে ১৯৪ জন সদস্য রয়েছেন। বর্তমান সময়ে সমাজের পরিবর্তনের সঙ্গে সঙ্গে উদীয়মান প্রযুক্তিগুলিকেও গ্রহণ করার বিষয়ে উপস্থিত সকল সদস্য সহমত পোষণ করেছেন।
CG/SS/SKD/
(Visitor Counter : 80
মানবসম্পদবিকাশমন্ত্রক
বিশ্ববিদ্যালয় মঞ্জুরি কমিশন এবং অখিল ভারতীয় প্রযুক্তি শিক্ষা পর্ষদ দক্ষতা বিকাশের বিভিন্ন পাঠ্যক্রম চালু করেছে – মানবসম্পদ উন্নয়ন মন্ত্রী
নয়াদিল্লি, ৪ জুলাই, ২০১৯
তরুণ সম্প্রদায়ের মধ্যে কর্মসংস্থানের সুযোগ সৃষ্টির লক্ষ্যে বিশ্ববিদ্যালয় মঞ্জুরি কমিশন  এবং অখিল ভারতীয় প্রযুক্তি শিক্ষা পর্ষদ  কমিউনিটি কলেজ, ব্যাচেলার অফ ভোকেশনাল কোর্সেস  এবং দীনদয়াল উপাধ্যায় কৌশল কেন্দ্রগুলির মাধ্যমে বিভিন্ন দক্ষতা বিকাশমূলক পাঠ্যক্রম চালু করেছে। কেন্দ্রীয় মানবসম্পদ উন্নয়ন মন্ত্রকের পরামর্শক্রমে এই পাঠ্যক্রমগুলি চালু হয়েছে। দেশের সব বিশ্ববিদ্যালয় এবং মহাবিদ্যালয় এই পাঠ্যক্রমগুলি চালু করতে পারবে। বর্তমানে, ৫৫৬টি প্রতিষ্ঠানে ১,১০৯টি পাঠ্যক্রম পড়ানো হচ্ছে। এর মধ্যে ৩০০টি বি.ভিওসি, ১৮৮টি কমিউনিটি কলেজ এবং ৬৮টি দীনদয়াল উপাধ্যায় কৌশল কেন্দ্র। ৩৮,৪১৪ জন ছাত্রছাত্রী এখান থেকে দক্ষতা সংক্রান্ত প্রশিক্ষণ পেয়েছেন।
মানবসম্পদ উন্নয়ন মন্ত্রক এবং দক্ষতা উন্নয়ন ও শিল্পোদ্যোগ মন্ত্রকের মধ্যে এই সংক্রান্ত কোন সমঝোতা চুক্তি স্বাক্ষরিত হয়নি। কিন্তু উভয় মন্ত্রকই কারিগরি শিক্ষা সংক্রান্ত পাঠ্যক্রম উন্নয়ন এবং সেগুলি বাস্তবায়নের লক্ষ্যে কাজ করে চলেছে। এই পাঠ্যক্রমগুলি মানবসম্পদ উন্নয়ন মন্ত্রকের অধীন প্রতিষ্ঠানগুলি বাস্তবায়িত করছে এবং দক্ষতা উন্নয়ন এবং শিল্পোদ্যোগ মন্ত্রকের সেক্টর স্কিল কাউন্সিল এই উদ্যোগে সহায়তা করছে।
রাজ্যসভায় এক প্রশ্নের লিখিত জবাবে এ তথ্য জানান কেন্দ্রীয় মানবসম্পদ উন্নয়ন মন্ত্রক ডঃ রমেশ পোখরিয়াল ‘নিশাঙ্ক’।
CG/CB/DM
(Visitor Counter : 84